Title: Syllabus-Minta:
Author: Janos Hardi
Last saved by: GK
Company: Philolaos Publishing

Kurzus kódjai: BBN-FIL-332.01/EC BMA-FILD-332.01/EC
Kurzus megnevezése: Az első személy
Kurzus megnevezése angolul: First person
Kurzus előadója: Sutyák Tibor

Neptunbeli cimke: Oktatás célja
A kurzus célja az, hogy betekintést adjon az egyes szám első személyű perspektíva filozófiai problematikájába. Egyrészt rekonstruáljuk a téma néhány nagy hatású feldolgozását (Heidegger, Frege, Kaplan, Lewis, Perry), másrészt feltesszük azt a kritikai kérdést, hogy mennyiben bizonyult filozófiailag megalapozottnak és termékenynek a személyes perspektívára irányuló kiemelt figyelem.

Neptunbeli cimke: Tantárgy tartalma

Cselekvéseinkben, reprezentációinkban és ezek magyarázatában gyakran jelenik meg az egyes szám első személyű perspektíva – „én teszem ezt”, „nekem tűnik így és így” stb. A kérdés az, hogy ez a pszichológiai tény vajon milyen filozófiai horderővel rendelkezik. A 20. századi és kortárs filozófia több klasszikusa is kitüntetett státuszt tuladonít az első személyű perspektívának mind ontológiai (Heidegger, Sartre), mind cselekvéselméleti és episztemológiai (D. Lewis, J. Perry) vonatkozásban. 2013-ban megjelent könyvükben H. Cappelen és J. Dever azonban kétségbevonja, hogy ez a kezelésmód megalapozott. A kurzus során ezt a problémát vetjük fel. Nem követjük végig Cappelen és Dever gondolatmenetét, könyvüket afféle sorvezetőként használjuk csupán ahhoz, hogy megkíséreljük megérteni, pontosan miféle tétje van az első személyű perspektívának, egyrészt viselkedésünk közvetlen kibontakozásában, másrészt annak reflexív magyarázatában. Mivel a kérdés a kontinentális és az analitikus gondolkodásban egyaránt jelen van, mindkét hagyomány szövegei közül olvasni fogunk releváns részleteket.
Alapozó / haladó szeminárium

Neptunbeli cimke: Számonkérési és értékelési rendszere
Szóbeli értékelés

Neptunbeli cimke: Irodalom
Herman Cappelen – Josh Dever The Inessential Indexical Oxford University Press 2013.
David Lewis „Attitudes De Dicto and De Se” Philosophical Review 88.
John Perry „The Problem of the Essential Indexical” Nous 13.
szemelvények Frege, Heidegger, Sartre, Merleau-Ponty releváns szövegeiből